Giovanni Della Casa

Bardd, esgob, a diplomydd Eidalaidd oedd Giovanni Della Casa (28 Mehefin 1503 – 14 Tachwedd 1556) sydd yn nodedig am ei lyfr cwrteisi Il Galateo (1558).

 Bywgraffiad 
Ganed ef yn Villa La Casa ger Borgo San Lorenzo ym Mugello, rhanbarth hanesyddol yng ngogledd Toscana, a oedd yn rhan o Weriniaeth Fflorens. Astudiodd ym mhrifysgolion Bologna, Fflorens, Padova, a Rhufain. Fe'i penodwyd yn Archesgob Benevento ym 1544 ac aeth i Fenis fel llysgennad y Pab Pawl III. Ym 1555 fe'i penodwyd yn ysgrifennydd gwladol gan y Pab Pawl IV, ac y flwyddyn olynol bu farw ym Montepulciano, Gweriniaeth Siena, yn 53 oed.

 Gwaith 
O ran barddoniaeth, cyfansoddodd Giovanni Della Casa delynegion yn bennaf, ac yn ei ieuenctid ysgrifennai benillion dychanol yn null Francesco Berni. Ysgrifennodd hefyd weithiau gwleidyddol, gan gynnwys Orazioni politiche. Ei waith enwocaf ydy'r traethawd Il Galateo ar bwnc moesau, a ysgrifennwyd rhwng 1550 a 1555. Cyhoeddwyd Il Galateo yn gyntaf ym 1558.

 Cyfeiriadau 

Categori:Genedigaethau 1503
Categori:Marwolaethau 1556
Categori:Archesgobion Catholig
Categori:Beirdd yr 16eg ganrif o'r Eidal
Categori:Beirdd Eidaleg o'r Eidal
Categori:Clerigwyr yr 16eg ganrif o'r Eidal
Categori:Cyfieithwyr o'r Eidal
Categori:Cyfieithwyr o'r Lladin i'r Eidaleg
Categori:Cyfieithwyr o'r Roeg i'r Lladin
Categori:Cyn-fyfyrwyr Prifysgol Bologna
Categori:Cyn-fyfyrwyr Prifysgol Padova
Categori:Diplomyddion o'r Eidal
Categori:Esgobion o'r Eidal
Categori:Llenorion Eidaleg y Dadeni
Categori:Llenorion Lladin y Dadeni
Categori:Pobl a aned yn Toscana
Categori:Pobl o Weriniaeth Fflorens
Categori:Telynegwyr o'r Eidal